- Бути
- <
- 8
- >

8
Савло традэл патякунэн манушэн
1 Савло же подэлас ґласо пала кодэлэн, ко умарда Стефано.
Кодэлэ дивэстар ачиле фартэ тэ традэ кхандири дэ Ерусалимо. И всавэрэ розпрастэнепэ пав Иудея и Самария, кици апостолуря ачилепэ дэ Ерусалимо. 2 Пативалэ мануша гаравдэ Стефано и фартэ ровэнас пала лэ. 3 Ай Савло традэлас кхандири. Вов захукэлас дэ цэрэн патякунэ манушэндэ, выцырдэлас муршэн тай джювлен тай чувэлас лэн дэ барунэ.
Филиппо пхэнэл Дэвлэхкоро лав дэ Самария
4 Машкар колэ мануша, савэн традэнас лэнгэрэ тханэндар, розпхэнэнас Бахтало Лав пав всавэрэ рига. 5 Филиппо ж авиля дэ екх форо Самариякоро и розпхэнэлас котэ пала Христосо. 6 Гроза манушэн чувэнас сама, кала шунэнас лэхкэрэ лава, тай дыкхэнас допхэнимо, саво вов терэлас. 7 Бутэ манушэндар выджянас барэ типимаґа нажужэ фануря, тай бут попхаглэ и лангэ высастярэнаспэ. 8 Тай дэ кодэва форо сля бари лош.
9 Котэ сля екх мануш, саво акхарэласпэ Симоно. Ды колэ вов врысарэлас дэ кодэва форо, и мануша, ко джювдэ дэ Самария, дэнаспэ дыво кадэлэсти. Вов выдэлас еджино пэ пала савэсь барэ манушэ. 10 Всавэрэ мануша, и тэрнэ, и пхурэ, фартэ прышунэнаспэ лэстэ тай пхэнэнас:
— Кадэва мануш исин бари зор Дэвлэхкири.
11 А прышунэнаспэ вонэ колэсти, со вов бут вряма сикавэлас дыво пэхкэрэ врысаримаґа. 12 Нэ кала мануша патине Филиппости, саво розпхэнэлас пала Дэвлэхкоро Тхагаримо тай лав Исусохкоро Христохкоро, тунчи бут муршэн тай джювлен болдэнепэ. 13 Симоно кади ж патиня тай болдэняпэ. Вов всавири вряма пхирэлас пала Филиппо, дыкхэлас баро допхэнимо тай барэ рындуля, и дэласпэ дыво кадэлэсти.
14 Кала апостолуря дэ Ерусалимо шундэ, со дэ Самария прылиле Дэвлэхкоро лав, вонэ бичалдэ пордэ Петро тай Иоанно. 15 Кодэла авиле тай манглепэ, соб Дэвэл дэня манушэнди Свэнто Фано. 16 Ни пэ кастэ лэндар Фано инте на сджялас, вонэ кацик болдэнепэ важ Рае Исусохкоро лав. 17 Тунчи Пётро тай Иоанно тховдэ пэ лэн васта, тай кадэла мануша прылиле Свэнто Фано. 18 Кала Симоно удыкхля, со Свэнто Фано дэлпэ, кала апостолуря тховэн васта пэ манушэн, вов анда лэнди ловэ 19 тай пхэнда:
— Дэн и манди кацави зор, соб кодэва, пэ кастэ мэ тховава васта, тэ лэл Свэнто Фано.
20 Нэ Пётро пхэнда:
— Мэк тиро рупь хасявэла їтханэ туґа, колэсти со ту Дэвлэхкоро даро камлян тэ тинэ пала ловэ! 21 Ту на вджяґа дэ кадэва рындо, важ кода со тиро їло начячюно англа Дэвлэ. 22 Прыджян кадэва бэзимо тай мангпэ Раести, соб Вов тэ отмукэл тути кода, со тутэ исин пэ годя. 23 Мэ дыкхав, со дэ тиро їло пхэрдо кэркимо тай со ту спхангло ланчукоґа, саво исин начячимо.
24 Симоно пхэнда:
— Помангэнпэ пала ман Раести, соб манца тэ на авэл кади, сар тумэ пхэндэ.
25 Апостолуря ж допхэнэнас котэ тай розпхэнэнас Раехкоро лав. Тунчи вонэ джиле павпалэ дэ Ерусалимо и пав дром розпхэнэнас Бахтало Лав дэ бутэн гавэн дэ Самария.
Ефиопско мануш обрисявэл Дэвлэстэ
26 Ангело Раехкоро пхэнда Филиппости:
— Джя пэ юго, пэ дром, саво проджял пав шуки пхув Ерусалимостар дэ Газа.
27 Филиппо вщиля тай джиля. Дэ кадыя вряма котэ сля ефиопско мануш. Вов терэлас бути прыбэшлэґа тхагарнятэ дэ Ефиопия, Кандакиятэ, тай прыдыкхэлас пала всаворо лакоро барвалимо. Вов авэлас дэ Ерусалимо тэ тэлё Дэвлэсти, 28 и кана рисявэлас цэрэ. Кала кадэва мануш бэшэлас дэ пэхкоро вурдон тай динэлас лил, саво искриисарда англунари Исаия. 29 Фано пхэнда Филиппости:
— Поджя кадэлэ вурдонэстэ и джя пашэ.
30 Филиппо подпрастэня вурдонэстэ тай шунда, со котэ динэлпэ лил, саво искриисарда англунари Исаия.
— Ту полэх, со ту динэх? — пхучля Филиппо.
31 — Сар же мэ полава, кала манди нико на розпхэнэл, — пхэнда кодэва мануш тай акхарда Филиппо, соб вов тэ подваздэлпэ и тэ бэшэл лэґа дэ вурдонэ.
32 Ай вов динэлас кацаво тхан Лилэндар:
«Сар бакрорэ, лиджялдэ Лэ, соб тэ чинэ,
и, сар бакроро на ваздэл пэхкоро ґласо англа кодэлэ, ко злэл лэстар бал,
кади ж и Вов ушта Пэхкэрэ на оттерэлас.
33 Вов сля ладжьвардо и на домукло чячюнэ сындостэ.
Ко розпхэнэла пала Лэхкоро родо?
Колэсти со джювимо Лэхкоро пхуятар залэлпэ».
34 Ефиопско мануш пхучля Филиппо:
— Мангав тут, пхэн манди, пала ка дэдумэл катэ англунари? Пала пэ чи пала кась аврэ?
35 Тунчи Филиппо ачиля тэ розпхэнэ кадэлэ тханэстар Бахтало Лав пала Исусо. 36-37 Вонэ ладэнас дурэдэр пав дром тай подлагле пашэ панестэ.
— Дыкх, акэ исин пани, — пхэнда ефиопско мануш. — Со на дэл манди тэ болдэпэ?* 8.36-37 Дэ койсавэ пуранэ греческа манускрипты исин инте кацавэ лава: «Филиппо пхэнда: "Кала ту патях всавэрэ їлэґа, нисо тут на рицарэл". Ефиопско мануш пхэнда: "Мэ патяв, со Исусо Христосо исин Дэвлэхкоро Чяво"».
38 Вов прыпхэнда, соб тэ тэрдёл вурдон, и дуйджинэ вонэ, ефиопско мануш тай Филиппо, заджиле дэ пани. И Филиппо болдэня лэ. 39 А кала вонэ выджиле панестар, Фано Раехкоро улиджялда Филиппо, тай ефиопско мануш будэр лэ на дыкхля. Баря лошаґа вов лагля дурэдэр. 40 Ай Филиппо попэля дэ форо Ашдодо. Вов розпхэнэлас Бахтало Лав пав всавэрэн форонэн, а тунчи авиля дэ Кесария.

- Бути
- <
- 8
- >

*8:36-37 8.36-37 Дэ койсавэ пуранэ греческа манускрипты исин инте кацавэ лава: «Филиппо пхэнда: "Кала ту патях всавэрэ їлэґа, нисо тут на рицарэл". Ефиопско мануш пхэнда: "Мэ патяв, со Исусо Христосо исин Дэвлэхкоро Чяво"».

© 2021 PBT